**פספורטכארד** היא חברת ביטוח בריאות וביטוח נסיעות לחו"ל בינלאומית עם סניפים וסוכנויות בגרמניה, אוסטרליה, קפריסין וישראל. החברה היא חלק מקבוצת דיוידשילד.

לקוחות המבוטחים בפספורטכארד משתמשים בכרטיס נטען מראש כדי לשלם לספקי שירותי הבריאות במעמד קבלת השירות ובכך מייתרים את הצורך בהגשת חשבוניות.

היסטוריה
--------

פספורטכארד נוסדה בשנת 2014 בידי אלון קצף כחברת בת של סוכנות ביטוח החיים דיוידשילד, שהוקמה בשנת 2000 בידי קצף וגד חיטרון.

פספורטכארד גרמניה נוסדה ב-2020 בהמבורג והיא מציעה מוצרי ביטוח רפואי פרטי, המנכ"ל הוא איתן וולף;
קדם לה שיתוף פעולה עם אליאנץ שהחל ב-2015.

פספורטכארד אוסטרליה (TravelCard) נוסדה ב-2018 כשיתוף פעולה עם קבוצת הולארד (אנ').

ב-2015, רכשה קבוצת הביטוח וייט מאונטיינס (אנ') 50% מפספורטכארד תמורת 21 מיליון דולר במיזם משותף עם דיוידשילד. ב-2018, וייט מאונטיינס רכשה את חלקו של חיטרון בדיוידשילד תמורת 42 מיליון דולר. וייט מאונטיינס המשיכה להחזיק 50% מפספורטכארד/דייוידשילד, ואלון קצף 50%.
ב-2020 וייט מאונטיינס השקיעה 15 מיליון דולר בפספורטכארד/דייוידשילד והגדילה את אחזקתה בהן ל-53.8%.
 בסוף 2019 היו לדיוידשילד ופספורטכארד 2.1 מיליון לקוחות עם פרמיות של 159 מיליון דולר ורווח של 17 מיליון דולר, לעומת 1.6 מיליון לקוחות בסוף 2017 עם פרמיות בהיקף של 134 מיליון דולר ורווח של 16 מיליון דולר.
וייט מאונטיינס נסחרת בבורסה לניירות ערך בניו יורק ושווי השוק שלה עמד בינואר 2020 על כ-3.5 מיליארד דולר.

פספורטכארד היא סוכנות ביטוח הנסיעות הגדולה בישראל. ב-2018, TheMarker דיווח שהיא מחזיקה ב-40% מביטוח הבריאות בשוק הישראלי.

בינואר 2020, דיוידשילד קיבלה אישור מבטח בישראל. יחס הלימות ההון של החברה (סולבנסי) עמד ביולי 2021 על 241%.
בראשה מכהן כמנכ"ל רן מזרחי; עד אותה עת חברות הקבוצה תיפקדו כסוכנויות ביטוח והמבטחת הייתה הפניקס חברה לביטוח.

משנת 2014 מנכ"ל סוכנויות ביטוחי הנסיעות פספורטכארד ודיוידשילד ישראל היה יואל אמיר,

בפברואר 2021 התמנתה לתפקיד רונית סגל.

ב-2020 הוגשה בקשה לתובענה ייצוגית בבית המשפט נגד פספורכארד והפניקס בגין אי-תשלום כספים ללקוחות שנסיעתם בוטלה בשל מגפת הקורונה.

טכנולוגיה
---------

המערכת מאפשרת תשלום הוצאות רפואיות בזמן אמת, המגנה על כספי ותקציבי המטיילים. כשהלקוח נזקק לטיפול רפואי, הוא משלם עבורו באמצעות הכרטיס.

טרם יציאתם לחו"ל מונפק למבוטחים כרטיס המקובל בידי המוסדות הרפואיים הסולקים כרטיסי ויזה או מאסטרקארד. אם המבוטחים נזקקים לטיפול רפואי, הם מפעילים את כרטיס התשלום באמצעות אפליקציה ייעודית ומשלמים לספק השירות הרפואי במעמד קבלת השירות. בעת הצורך, ניתן להשתמש בכרטיס למשוך כסף מהכספומט כדי לשלם לספק הרפואי או לשפות את הלקוח עבור תביעה מסוימת המפורטת בחוזה הביטוח.

קישורים חיצוניים
----------------

* אתר האינטרנט הרשמי של פספורטכארד

הערות שוליים
------------

1. 1 2  דו"ח שנתי וייט מאונטיינס לשנת 2020, עמ' 12/10
2. ↑  שיטת דיוידשילד/פספורטכארד נרשמה אצל רשם הפטנטים בארצות הברית
3. ↑  רחל בית־אריה, דייוויד שילד נכנסת לסין, באתר כלכליסט, 3 בספטמבר 2009
4. ↑  פספורטכארד משיקה ביטוח בריאות בינלאומי בגרמניה, מגזין iPMI, ‏14 באפריל 2020
5. ↑  דיוידשילד-פספורטכארד משיקה את פספורטכארד גרמניה, בשיתוף אליאנס, באתר אנשים ומחשבים, 20 באפריל 2020
6. ↑  פספורטכארד ואליאנץ נכנסות לגרמניה, Business Wire,‏ 21 באפריל 2015
7. ↑  ביטוח נסיעות שמשלם על המקום, באתר latteluxurynews, ‏10 באוגוסט 2018
8. ↑  רון שטיין, ווייט מאונטיינס ואלון קצף יקימו חברת ביטוח חדשה בישראל?, באתר גלובס, 29 באוגוסט 2018
9. ↑  הדו"ח של וייט מאונטיינס לשנת 2019, באתר של וייט מאונטיינס, עמ' 15/14
10. ↑  רון שטיין, חברת ביטוח דיגיטלית חדשה בדרך לשוק: ברקת יאשר לדיוידשילד-פספורטכארד למכור ביטוחי נסיעות לחו"ל, באתר גלובס, 15 בינואר 2020
11. ↑  אסא ששון, "לשלם מהר ובלי להתווכח": כך בנינו את פספורטכארד - חברת ביטוח הנסיעות הגדולה בישראל, באתר TheMarker, ‏9 באוקטובר 2018
12. ↑  חברות הביטוח הגדולות הציגו שיפור ביחס כושר הפירעון ב-2020 בהשוואה ל-2019 ;יתר החברות רשמו ירידה, במגזין פנסיה - חדשות הביטוח הפנסיה והפיננסים, 4 ביולי 2021 עמ' 2
13. ↑  רון שטיין, דיוידשילד-פספורטכארד נהפכת לחברת ביטוח - ואייל בן שלוש יכהן בה כיו"ר, באתר גלובס, 19 בינואר 2020
14. ↑  אסא ששון, חברת דייוויד שילד קיבלה רישיון מבטח מרשות שוק ההון, באתר TheMarker, ‏19 בינואר 2020
15. ↑  ג'ניה וולינסקי, מנכ"ל פספורטכארד, יואל אמיר, פורש מתפקידו, באתר TheMarker, ‏3 בספטמבר 2020
16. ↑  ג'ניה וולינסקי, מנכ"לית חדשה לסוכנויות ביטוחי הנסיעות פספורטכארד ודייוויד שילד, באתר TheMarker, ‏17 בפברואר 2021
17. ↑  ג'ניה וולינסקי, אז מתי בעצם התחילה הקורונה? לפי פספורטכארד, רק באמצע מארס, באתר TheMarker, ‏15 ביולי 2020